text: Folk kører for stærkt ved skolerne trods advarsler
  14 august 2017 kl. 14.02
  Mandag var politiets fartmålere i aktion ved skoler i Syd- og Sønderjylland. Mere end 200 bilister røg i fartfælden.
  Mandag var første skoledag for mange børn. Derfor havde Syd- og Sønderjyllands Politi pakket bilen med fartmålere og placeret sig ved forskellige skoler i vores landsdel. 
  Desværre var der mange, der glemte at få trykket på bremsen ved de fem skoler, hvor politiet målte. 213 blev derfor blitzet, og 11 fik et klip i kørekortet. 
  - Det er mange. Og det er jo forbløffende, for det er jo ikke nyt, at vi står ved skolerne på første skoledag. Det er også meldt ud, at vi kommer - også på landsplan, siger Knud Reinholdt, der er leder af, Syd- og Sønderjyllands Politis færdselsafdeling, til TV SYD.
  De største fartsyndere var på Lundingvej i Haderslev, hvor en billist kørte 79 km/t, hvor man måtte køre 50 km/t.På Diagonalvej ved Vojens, blev en billist målt til 122 km/t, hvor man måtte køre 80 km/t.
  Kun ved Højer Skole kunne bilisterne holde sig under fartbegrænsningen. 
  Fartkontrollen ved skolerne fortsætter resten af ugen.
  ATK til #skolestart ved Brorsonskolen i Varde. Desværre blev 69 blitzet, heraf 3 klip. Højeste 72 km/t. Tilladt 50 km/t #politidk
  
  Rinkenæs Skole havde besøg af ATK. 1880 kom forbi. 51 blev desværre blitzet, heraf 1 klip på 70 km/t. Tilladt 50 km/t #politidk
  
  Stort hurra for bilisterne, da ATK var til #skolestart ved Højer skole. Ingen hastighedsovertrædelser overhovedet #politidk
  
  ATK til #skolestart på Lundingvej ved Haderslev i 50 km/t zone. 682 passerede, 10 blitzet, deraf 2 klip. Højeste 79 km/t #politidk
  
  ATK v. skole i Sønderborg kommune. Bløde trafikanter og skolepatrulje. Desværre også 14 blitz på en time. Pas nu på børnene #politidk pic.twitter.com/XcDCqagl0X
  
  ATK søndag på Diagonalvej v. Vojens. Desværre havde operatøren 69 sager med hjem, deraf 5 klip. Højeste 122 km/t. Tilladt 80 km/t #politidk
  
  